Københavns Adresseavis, 1779-07-16
Fortsættelse af Landhuusholdings=Selskabets Priis. materier og Premier (See No. 109) 26. Da Selskabet høiligen ønsker at opmuntre til HavFiskeriets Befordring, og det til den Ende er fornødent, at de fordeelagtigste og rigeste Fiske=Banker paa Kysterne bliver, almindelig bekjendte, saa udsætter Selskabet følgende Premie, For den eller de, som paa de danske eller norske Kyster opdager, og for Selskabet. tilkjendegiver nogen hidindtil ubekjendt, eller længe ubrugt betydelig Fiske=Banke eller andre særdeles fiskerige Steder, Selskabets mindre Guld Medallie, eller 500 Rdlr., som skal være tilkiendt den, som opdager eller anmelder det vigtigste i den Henseende. Jo nøiere og meere de Efterretninger, som meddeles, ere grundede paa Erfaringer, jo mere vil Selskabet tage dem i Betragtning. Der. som med en saadan Afhandling tillige følger et tilforladeligt og efterretteligt Kort over Fiskebankernes Beliggenhed, vil saadant med Premiens eller Belønningens Til kjendelse blive paaseet. Den som angiver det dernest meest betydelige Fiske=Sted af forbemeldte Beskaffenhed, Selskabets større Sølv=Medalje, eller 20 Rdlr. Og endelig tillægges Selskabets mindre Sølv=Medalje eller 10 Rdlr. den, som til Hav=Fiskeriets Fremme igjen dernest paa samme Maade opdager det nyttigste. Det skjønnes letteligen, at det indberettede udkræver nøjagtigste Efterretninger, saavel som og de tilforladeligste Attester eller Beviis, grundede paa igjentagne Erfaringer, at de anmeldte Fiske=Steders Fordeelagtighed er upaatvivlelig. For disse tvende Materier, indseer enhver lettelig, at man og kan æske Præmie fra og angaaende baade Grønland, Jsland og Fær verne. Præmien æskes inden sidste October 1779. 27. For den beste Underretning om de beqvemmeste Midler og mindst bekostelige Anstalter til Vands Afledning af Moser og andre sumpige Steder i Ager eller Enge, indrettet til Brug af Landalmuen, Selskabets mindre Guld=Medalje eller 500 Rdlr. Selskabet ønsker, at Forfatteren til saadan en Afhandling maatte fornemmelig være omstændelig i at forklare følgende Poster. 1.) Hvorledes Landmanden paa den korteste og letteste Maade kan erfare to og flere Steders relative Høide for at bedømme derefter, til hvilken Side Vandet paa den mindst bekostelige og virksomste Maade kan afledes, som bør forklares ved Profil Tegning af Grundens Stigende og Faldende. 2) Hvorledes saavel Aflednings= eller Hoved=Grøfterne, som Bie Grøfterne efter Vandets Mængde, i Henseende til Brede og Dybde bør indrettes. 3) Hvorledes Hoved=Grøften, best forfærdiges uden at behøve alt for tidt Rensning, og hvorledes den især paa fordeelagtigste Maade gjøres tæt, og fast, naar den føres igjennem svampagtig eller løs Jord. 4.) Hvorledes best forekommes, at de omkringliggende Marke eller Enge i tørre Aaringer ikke mangler den fornødne Fuglighed, som de forhen havde af de tilgrændsensende sumpige Steder. 5) Om og hvorledes disse Grøfter med den derudaf opkastede Jord kunde tillige anvendes til Agrenes og Engenes Jndhegning. 6.) Hvorledes man paa korteste Maade gjør Overslag over de til en Vandlednings Anlæg udforderlige Bekostninger, samt hvorledes man beqvemmeligst erfarer den paa et sumpigt Sted antrufne Jordarts Beskaffenhed, for derefter at kunde giøre Sammenligning imellem Omkostningerne af Vandledningen og Jndkomsterne af Jordbunden, naar den første er bleven forvandlet til brugbar Jord. 7. Hvorledes de skulde Vandledninger til Jordbundens Besvarelse, beste kunde anvendes i hvilke Tilfælde de egentlig ere brugbare, og hvorledes de best og med mindst Bekostning indrettes, samt Beregning over deres større Fortrin frem for aabne Grøfter. Afhandlingen indsendes inden October Maaned 1779. 28. For en nøjagtig Beskrivelse over den beste hidindtil bekjendte Korn=Rensnings=Maskine eller og over en ny, som er bedre end nogen af de bekjendte, med tilføiede Tegninger eller Modeller, Selskabets mindre Guld=Medalje eller 500 Rdlr. Afhandlingen indsendes inden October=Maaneds Udgang 1779. 29. Ligeledes udsætter Selskabet sin mindre Guld=Medalje eller 500 Rdlr. for en Beskrivelse over en beqvem, virksom og liden bekostelig Maskine, til at skille de almindelige Korn=Arter fra deres Ukruds=Frøe, med tilhørende Tegninger eller Modeller. J Afhandlingerne maae gjøres en nøjagtig Sammenligning, imellem de beste til saadan Brug hidindtil bekjendte Maskiner (saavel til dette som forrige Nummer henhørende) baade i Henseende til deres Virkning og Bekostning at indrette og bruge dem, saa at der ikke kan tvivles paa Fordeelen af den Maskine, som anprises for den beste. Afhandlingerne indsendes inden October Maaneds Udgang 1779. Forfatterne anmodes i Henseende til begge disse Maskiner, som Selskabet saaledes ønsker sig, at de vilde indsende de Maskiner, som de foreslaaer, gjorte i det Store, for derved virkelig at kunde gjøre Prøve til desbedre Sammenligning imellem Maskinerne indbyrdes. 30, For den, som i en tydelig og grundig underrettende Afhandling viser, hvorledes Meel=Malt= og Gryn=Møller, hvad enten de sættes i Bevægelse af Vandet, Vinden eller Heste, bør indrettes og bygges, for at gjøre deres største og fuldkomneste Virkning, Selskabets større Guld=Medalje eller 100 Rdlr. Forfatterne, der agter at vinde Præmien ved deres Afhandlinger, bør i Forveien udvikle den rette Teorie for saadanne Maskiner, ikke blot grundet paa Reglerne for Ligevægten, men meget meere paa dem af Bevægelsen selv, saaledes at de bevægende Kræfters Natur og Beskaffenhed, samt Delenes Rivning paa hverandre derved tages i Betragtning og det Hele grundet paa fuldstændige og oplysende Forsøg, samt Reglerne beviste, saa at de Maskiner, som derefter bygges, bliver til Hensigtens Øjemmeed paa det fordeelagtigste sammensat, Ligesom Selskabet da herved paa den ene Side sættes i Stand til at bedømme de i saadan Afhandling angivne Reglers Fortrin for andre Skribenteres, maae Forfatteren selv paa den anden Side, deraf nøjagtig udlede Bestemmelserne for alle til en af de forhen nævnte tre Slags Mølleverker fornødne Dele, og vise deres Fortrin for de almindelige sædvanlige. Men da Resultatet af saadanne Undersøgelser vilde uden Tvivl blive uforstaaelig for dem, som Selskabet agter at tjene med saadan en Afhandling, aa bør Forfatteren oplyse sin nedlagde Teorie med Tal Exempler, og i den praktiske Deel forklare Anvendelsen, deraf, alt i fattelige Udtryk og et almindelig tydelige Sprog. Ligeledes maae Forfatteren, for desto mere Tydeligheds Skyld, geleide sin praktiske Deel med de tilhørende Grund= og Opstalts=Tegninger af Mølleverkerne og deres Deeles Sammensætning i et af ham antaget Tilfælde, hvori tillige maae gives Anviisning til at rense Kornet samt at sigte Meel. Tegningerne forfærdiges efter en tydelig Skale, og hvor mindre af Verkerne blive utydelige eller skulte, aftegnes de for sig selv. Endelig tilføies Afhandlingen et fuldstændigt specielt Overslag over en Mølle af hvert Slags efter de med Afhandlingen følgende Tegninger, hvorved lægges til Grund Markets=Prisen. af de dertil fornødne Materialier efter et efter Behag af Forfatteren antaget Sted i de danske Stater. For at give den behørige Tid til at arbeide for denne Premie, kan samme æskes til 1 October 1779. 31. For at raade Bod paa de mange Ufuldkommenheder, som Selskabet haver bemerket ved Land=Almuens Maltgjøren, Bryggen og Bagen, er det bleven betænkt paa, at meddele samme den fornødne Underretning, og derfor udsætter en Premie: Før den tydeligste og ordentligste Anviisning til den beqvemmeste og paa Bondens Vilkaar sig best passende Behandlings=Maade i bemeldte trende Henseender. J Afhandlingen maae anvises og forklares en mindre bekostelig Indretning til at tørre Malt paa, end sædvanlig er i Brug, samt i en fordeelagtig Bagerovn. Ved begge disse, ligesom og ved Bryggerkjedelens Jndmuring maae hensees til Besvaring af Brændsel og Sikkerhed for Bygningen. Desuden maae anføres saadanne Jagttagelser, Redskaber og Haandgreb ved Brygning og Bagning, at Bonden kan faae den meste og beste Føde og Drikke af den samme Mængde Sæd, samt at Landmanden desto tryggere og altsaa snarere kan iværksætte de i saadan Afhandling anpriste Indretninger. Saa ønsker Selskabet og, at Forfatteren vil anføre Indretningens Bekostning i Sammenlign ug med de nu sædvanlige. For den beste og fuldstændigste saadan indrettet Afhandling Selskabets større Sølv=Medalje eller 20 Rdlr. Skulde nogen desuden behage at indgive en ret brugbar Afhandling om en Bagerovns Bygning til fælles Brug for en heel Bondebye, vil Selskabet belønne den med dets mindre Sølv=Medalje eller 10 Rdlr. ja flere efter Forslagets Fuldkommenhed. Priisskrifterne maae indsendes inden October Maaneds Udgang nestkommende. 32 Da endeel af Fremmedes uldne Manufaktur Vahre endnu haver Fortrin for de i de danske Stater fabrikerede, saa for at Hoved=Forskjellen imellem dem kan blive bekjendt til almindelig Underretning for Manufakturerne, udsætter Selskabet følgende Premie, For den nøjagtigste og fuldstændigste Sammenligning imellem Fremmedes (Engelskes og Franskes) uldne Manufaktur=Vare og de i Dannemark og Norge eller de tydske Provindser fabrikerede, i Henseende til Varenes udvendige Anseelse, Materier, Forfærdigelse, Apprettering, Længde, hvor nodig giøres, brede, Kolører og Jndpaknings=Maade, tilligemed Priserne for Fabrikkerne selv, o. s. v. Selskabets mindre Guld=Medalje eller 50 Rd. Enhver Forfatter indseer selv lettelig at de allernøieste Beskrivninger over Manufaktur=Vare kan ikke blive saa oplysende, som naar af de i saadan en Afhandling omtalte Vare medfølger Prøver, hvorom Selskabet derfor, anmoder, da det haver foresat sig at samle Prøver fra de beste udenlandske Manufakturer, hvoraf enhver enten Fabrikant eller Handlende kan øjensynligen om Forskjellen blive underrettet. Selskabet modtager og belønner Prøver fra enkelte udenlandske Fabriker med tilhørende Underretninger; thi det indseer, at det vil blive besværligt for nogen, at indsamle Prøver og Underretning fra alle Prøverne maae være af fuld Brede, og i det mindste et Qvarteer lange. Afhandlingen indsendes inden October Maaneds Udgang. 33. Da i de danske og norske Hospitaler og Arbeidshuse hidindtil alene er indført for største Deelen Spinderie og Raspning af Farve=Træ, omendskiønt de forskjellige did indbragte Lemmer ikke alle haver dertil enten Handelav eller Styrke, saa indseer Selskabet, at det vilde være fordeelagtigt, om andre Arter af Arbeide kunde i slige nyttige Stiftelse komme i Brug, og derfor udsætter følgende Premie, For en Afhandling, som viser de letteste og fordeelagtigste Arter af Arbeid, der beqvemmeligen kan give gamle og svage uvante Kræfter noget at bestille i Hospitaler, til Nytte for den Arbeidende, Hospitalet og det Almindelige tillige, uden at gjøre Jndgreb derved i nogen vigtig Fabrik eller Nærings=Vei, en Premie af Selskabets større Sølv Medalje eller 20 Rdlr. Ved Forslagene maae gjøres Beregning over Indretningens Bekostning og Rum, samt over Fordeelen for den Arbeidende, Hospitalet og det Almindelige. Priisskrivterne indsendes inden October Maaneds Udgang. 34. Endskiønt Selskabet allerede haver belønnet nogle Afhandlinger de danske Kiøbstæders Opkomst angaaende, saa haver det dog ikke fundet samme tilstrekkelige til Spørsmaalets rette Besvaring, og derfor udsætter atter: For den beste Afhandling om Aarsagen til de danske Kjøbstæders nærværende slette Tilstand, samt for de beste Hielpemidler, hvorved deres Opkomst kan befordres, Selskabets mindre Guld=Medalje eller 500 Rdlr. Men for at give Forfatterne desbedre Tiid til at udarbeide denne vidtløftige Materie, vil Selskabet modtage Afhandlingerne herom, indtil 1ste October 1780. J Materien selv maatte paasees Kjøbstædernes Agerdyrkning, Fiskerier, Kunster, Handel og Skibsfart med mere, samt vises i Almindelighed, om, og hvorvidt, dette til deres behørige Opkomst henhører eller ikke. Selskabet indseer Vanskeligheden af at faae dette Spørsmaal saa fuldstændigen besvaret, som det ønsker, og modtager derfor ogsaa særdeles Afhandlinger og en eller anden Kjøbstæds Beqvemhed til en eller anden Næring eller Handel, grundet paa en saadan Kjøbstæds Sammenhæng med andre Lande, Provinser eller Egne, paa deres Beliggenhed eller en anden naturlig Beskaffenhed, hvilke Afhandlinger det efter Fortjeneste vil belønne. 35. For den tydeligste og fuldstændigste Afhandling om Teglbrænderiers Indretning og Anlæg, til Forbedring for de allerede i de danske Stater, anlagde, og Nytte for dem, som i Fremtiden haver Leilighed og Evne til slige Fabrikers Anlæg, Selskabets mindre Guld=Medalje eller 500 Rdlr. I Afhandlingen anføres: 1) De til Muur= og Tagsteen tjenlige Leer=Arters Kjendetegn og hele Behandlings=Maade. 2.) Da det er bekjendt, at Leeræltning med Hornqvæg eller Heste ikke alene er kostbar, men og utilstrekkelig, saa maa angives en dertil beqvem, lidet bekostelig, og virksom Maskine, som kan drives af en eller to Heste, alt i Forhold af dens Arbeide, træde eller paa anden Maade bearbeide Leeret, saaledes at den hele Masse er heel igjennem got og lige æltet. 3) At saasom Brændingen i de almindelige Teglbrænder=Ovne skeer saa ulige, at eendeel af de deri indsatte Steen er formeget og andre for lidet brændt, saa maae i Afhandlingen anvises, hvorledes en Teglbrænder=Ovn bør bygges, hvori mindre Jldebrand end som almindelig medgaaer og hvorledes de fleste Steen kan eensdan brændes i Forhold til den hele indsatte Mængde. Forfatterne anmodes at gjøre Overslag over heele Indretningens Bekostning, og at henvende deres Tanker paa en Ovn=Bygning, som kan rumme 60000 Muursteen, samt hvormeget mindre en Brænding Steen koster ved saadan nye Indretning, end som ved de sædvanlige. Afhandlingen indsendes inden October Maaneds Udgang. 36. Da der er største Formodning, at Norge endnu skjuler i sit Skjød mangfoldige Bergarter og Minerallier, som med Fordeel kan anvendes til Landets Gavn; saa udsætter Selskabet en Premie for enhver Opdagelse af nyttige Mineralier, Marmor=Arter, især de hvide, Kleber= eller Gryde=Steen, som ikke almindelig er bekjendt, Leer= og Jord=Arter til Farverie eller Potterie, Galmee, Qvægsølv o. s. v. Prøver af Opdagelsen maae indsendes, tilligemed Stedet, hvor den er gjort, nøjagtig angives og beskrives, samt Opdagelsens Rigtighed bevises med Attester som kan beediges, om forlanges. Enhver saadan gjort Opdagelse maae bekjendtgjøres Selskabet paa ovenstaaende Maade inden October Maaneds Udgang, da det vil give Premie eller Belønning overeensstemmende med den deraf forhaabende Nytte, fra 10 Rdlr. eller dets mindre Sølv=Medalje til 100 Rdlr. eller den større Medalje i Guld. 37. Da Erfarenhed viser, at den direkte eller umiddelbare udenlandske Handel, alle kongelige føiede Foranstaltninger uagtede, ikke drives med den Lykke og Eftertryk af og for Rigerne, som det var at ønske at den blev dreven; men det tvertimod er noksom bekjendt, at hverken Kjøbenhavn, som et Hoved Oplags=Sted for Riget, staaer i ret Forbindelse i dens Handel med Kjøbstæderne eller Stæderne med den, men at disse, og tildeels Hovedstaden selv, henter deres Vare, fra anden Haand, især fra Hamborg og Lybek, Snighandelen til merkelig Forfremmelse, og Handels=Balansen til et stort Tab, saa fremsætter Selskabet følgende Priismaterie til besvaring: Hvilke ere de Hindringer, som ere i Veien for Rigernes og især for Kjøbenhavns, umiddel Fare Handel paa fremmede Lande, og hvilke ere de Midler, som kunde bruges til at befordre en saadan umiddelbar udenlandsk Handel i den beste Orden for Staten, Provinserne, Hovedstaden og Stæderne, dem alle til en forholdsmæssig Fordeel og Sammenhæng med hinanden, Snighandelen til Svækkelse og følgelig til en meerkelig Forbedring af Handels=Ballansen. Hvorvidt er den umiddelbare udenrigske Handel for Staten at tilraade eller ikke, For den Afhandling, som grundigst og tydeligst foredrager dette, giver Selskabet sin mindre Guld=Medalje eller 500 Rigsdaler. For den nest beste sin større SølvMedalje eller 20 Rigsdaler. Afhandlingerne maatte væve indsendte til den 1ste October 1779. 38. For den beste Afhandling, ikke allerede bekjendtgjort ved Trykken, over en selv udvalgt dansk, norsk eller holsteensk Handels Havns inden og udenrigske Handel, med rimelig Beregning over Gevinsteen eller Tabet deraf for Stæderne selv og det almindelige, med videre. For den beste Selskabets mindre Guld=Medalje eller 50 Rigsdaler. For den nest beste Selskabets større Sølv=Medalje eller 20 Rdlr. For den nest derefter Selskabets mindre Sølv=Medalje eller 10 Rigsdaler Selskaret ønsker, at de Afhandlinger, som indsender i denne Materie ikke maatte blive blotte Extrakter af Toldrøger, eller alene derpaa grunde sig, men tillige være efterrettelige i Henseende til Handelens virkelige Drift der paa Stedet, saaledes som den i sin hele Omfang drives. Afhandlingerne maatte indsendes inden October Maaneds Udgang nestkommende. Nøjagtighed og Tilforladelighed i de meddeelte Efterretninger maae nød vendigen rekommendere Afhandlingen, da samme paasees ved Premiens Tildømmelse. 39. Hvilke Vare burde Dannemark især tænke paa at dyrke, tillade, vedligeholde og forarbeide i vedbørlig Mængde for de vestindiske Koloniers Skyld, og i hvad Forhold, efter Handelens Beskaffenhed til og fra disse Elande, For den beste Afhandling over denne Materie Selskabets mindre Guld=Medalje eller 500 Rigsdaler. Afhandlingerne indleveres inden October, Maaneds Udgang dette Aar. 40. For den, som inden Aarets Udgang giver Selskabet en nøjagtig Underretning om et Manufaktur, en Fabrike eller anden Kunst og Handtering fra Fremmede, til Forbedring af en anden her i Landet allerede oprettet, eller om nogen ny, paa den Maade, at Forbedringen eller Anlægget erkiendes af Selskabet for at være gjørligt og fordeelagtigt strax eller i Tiden. Selskabets mindre Guld=Medalje eller 50 Rdlr. foruden større, Premie efter Tingens Vigtighed. Denne Premie=Materie forstaaes ligeledes om praktiske Sager 41. For den som best forklarer, hvorledes Almuen i Norge, saavel de som have et lidet, som de der have et stort Jordbrug, eftertrykkeligst og enhver efter sine Omstændigheder kunde opmuntres og forbindes til at anvende større og almindeligere Flid paa Agerdyrkning og nyttig Rydning, Forden beste Afhandling herom den mindre Guld=Medalje eller 50 Rdlr. For den nest beste den større Sølv=Medalie eller 20 Rdlr. Afhandlingerne maatte indsendes inden 1 Octo- Praktiske Materier, Efterfølgende: ber 1779. (a) Premier for de altid og allevegne kostbare Handels=Planter Tobakken, Hørren og Hampen, lader Hans Majestæt, Kongen herved selv allernaadigst udsætte: 1. For beste Sort Tobak avlet af Kjøbstæd=Jndvaanere 1779, ikke mindre end 3000 Pund, udsættes en Premie af 50 Rigsdaler. For neste Sort, ikke under 2000 Pund, 20 Rigsdaler. For neste derefter, ei under 1000 Pund, 10 Rigsdaler. Alle Kjøbstæder i Dannemark, undtagen Kjøbenhavn, maae derom konkurrere. Prøven af Tobakken, ikke mindre end 4 Pund af hver Sort samt paalidelige Attester, som nøie beviser deres Overeensstemmelse med den øvrige Avl, maatte følge med Æskningen og indsendes til Selskabet inden 31 December 1779. 2. For Hør=Avlen udsættes følgende Premier, nemlig: For beste Hør, ikke mindre end 30 Lispund, 50 Rdlr. For beste Hør, ikke mindre end 24 Lispund 40 Rdlr. For beste Hør, ikke mindre end 16 Lpd., 20 Rdlr. For beste Hør, ikke mindre end 12 Lpd. 16 Rdlr. Disse Premier udsættes for Dannemark og Norge. 3. For beste Hamp, ikke mindre end 12 Lpd., udsættes en Premie af 30 Rdlr. For beste Hamp, ikke mindre end 6 Lispund, 14 Rdlr. Disse to Priser udsættes for det Almindelige. Prøver af Hørren og Hampen, ikke mindre end 4 Pund, som maae være vel brudt men ikke heglet, indsendes til Selskabet med paa lidelige Attester, der bevidner saavel den brudte Hør= og Hamps Vegt, som Prøvernes Overeensstemmelse med den øvrige Avl, inden 31 December 1779. Da Vedkommende i Norge ikke vel kunde faae de behørige Æskninger og Prøver Selskabet tilstillede i samme Aar, hvori Hørren. og Hampen er avlet, saa forundes dem herefter at konkurrere til disse Premier Aaret efter at Avlen er skeet, og altsaa æskeer denne gang de Danske for den i Aaret 1779 men de Norske for den i Aaret 1778 avlede Hør og Hamp 4. Fremdeles udsætter Selskabet følgende Premie for Felledskabets Ophævelse: For den Byes Selveiere eller Fæste=Bønder i Dannemark, som i Aarene 1779 og 1780 viser sig villigst og stræbsomst til at efterkomme de kongelige Forordninger og Fælledskabets Ophævelse. For den priseligste Gierning ved omskrevne Handling 100 Rdlr. For nest beste 50 Rdlr. For neste derefter 25 Rigsdaler. Tilforladelige Attester og det Hele, med Omstændigheder af Vedkommendes Navne, deres Vindskibelighed ved Tingen. Felledskabets Størrelse, tillige med Tiden, naar det er ophævet, med videre, indleveres til Selskabet inden 1 December 1780. J samme Attester maae tillige tydeligen forklares, at de af Fælledskabet udskiftede Jorder ere virkeligen blevne indhegnede, samt med hvad Slags Hegn, (a) Det er en æret Fædrenclandets Ven, som udsætter den første af disse Premier, ligesom den anden er det Agtelses=Tegn, som Hr. Pastor Rynning i Vinger af Selskabet har erholdet og igjen udsat. paa det Selskabet derved kunde forvisses om Tingens Nytte og Varighed. Premien uddeles i Forhold til Hartkorn, dette for enhver personviis, den ene mod den anden beregnet, saa den Person,, som er Ejer af det meste Hartkorn, paa det Sted, hvor han har Deel i Felledskabets Ophævelse, faaer den største Premie eller den største Deel deri. De suden sees ved Premiens Tildømmelse paa den Villighed, som er viist ved Felledskabets Ophævelse. Saa ingen Bonde, som ellers kunde have et Slags Ret til Premien, kan æske den, eller nyde Deel deri, som alene i Følge Forordningerne er pligtig at befordre den allernaadigste Hensigt dermed, fordi andre Lodsejere saa vilde, med mindre han og haver viist sin Redebonhed til Øjemmerkets Opfyldelse. Ligeledes naar det ophævede Felledskabs Størrelse og den udviiste Redebonhed derved maatte være lige, sees paa Tiden, saa at de der først ophævede Felledskab efter Bekjendtgjørelsen af dette, faaer Fortrin for de sildigere. Møder i alt lige Tilfælde ved Konkurrense eller felles Strid og Ret til Premien, saa et par Byer eller flere maaskee, som dog neppe formodes, skulde have hævet Felledskabet i lige stort Stykke Land med lige Villighed, og just til samme Tid, saa afgiør Lodkastning i Selskabet. denne Striid imellem Stederne, og Uddeelingen skeer derpaa efter Hartkorn, som sagt. (a) De Proprietærer, som kraftigst befordrer og understøtter bemeldte Felledskabets Ophævelse, vil Selskabet i sit høitidelige Møde offentligen med velfortjent Berømmelse ihukomme og i sin Historie forevige deres Navne, ligesom det og for andre Personer, uden for Bondestanden udsætter følgende Premier. For den som ved Overbeviisninger, Raad og Understøttelse, ved eget Exempel, eller paa andre Maader, meest befordrer Felledskabets Ophævelse, den større Sølv=Medalje eller 20 Rdlr. For enhver af de tre, som dernest frem for andre heri udmer ker sig, den mindre Sølv Medalje eller 10 Rdlr. Atte sterne maatte tydeligen vise bemelte nyttige Handlingers Vished. 5. Da det er bekjendt, at et af de første og vig, tigste Skridt til Jordbrugets Forbedring bestaaer i det skadelige Vands Afledning fra Agre, Enge, Moser, Veje m. v., saa udsætter Selskabet sin større Guld=Medalje eller 100 Rdlr., for det efter Listens Bekjendtgjørelse ved skadende Vands Afledning forrettede største og vigtigste Arbeide. For det nest største den mindre Guld=Medalje eller 500 Rdlr. For det neste den større Sølv Medalje eller 20 Rdlr. For at gjøre Konkurrensen desto almindeligere, har Selskabet intet bestemt Antal af Grøfter m.v. vildet foreskrive, hvoraf følger, at Selskabet derimod forbeholder sig, at sætte Priis paa de gjorte Arbeider, hvorfor Premie æskes, og at belønne dem i Forhold til (a) Ved Bonde af en Bye forstaaer Selskabet Ejer eller Bruger af et Jordsmon, hvilket henhører til een og samme Bye, for hvis Felledskabs Ophævels Præmie æskes endskiønt Jorddrotten, om saa skulle hænde, boede paa et andet Sted. deres Vigtighed saavel i sig selv som i Ligning til de andre I Attesterne maatte dog ei alene Grøfternes Længde, men og Brede og Dybhed nøje antegnes, paa det sammes Kubik Jndhold derefter kunde beregnes, saa maatte og der meldes Størrelsen af det fra Vand befriede Stykke Land, og hvortil man agter at bruge samme. Hvor Stedernes Beliggenhed giver Anledning til at indrette Vandledningen saaledes, at visse Enge og Moser til Frugtharhedens Forøgelse kan sættes under Vand, og igjen befries derfra, naar man vil, vil denne Omstændighed ved Bedømmelsen, tages i Betragtning. Da disse Premier udsættes alene for det overflødige og skadende Vands Afledning, saa tvivler Selskabet derimod ikke paa, at jo vedkommende ved slige Arbeider sørger for at beholde eller indrette de for Kreaturene fornødne Vandings=Steder i Markerne, hvilket da ogsaa i Attesterne maatte forklares. Disse Premier udsættes særskilt for Dannemark og for Norge, Proprietærer kan ikke konkurrere med andre om disse Premier, undtagen de ved Attesterne vilde tilstrekkelig bevise, at deres Bønder intet Hoverie ved Arbeidet haver forrettet. Naar en heel Bonde=Bye har udgravet nogen betydelig Mose kan den hele Bye vinde en, af bemeldte Premier, som da bliver at deele imellem Bønderne i Forhold til enhvers Andeel i Arbeidet; dog maatte i Attesterne udtrykkeligen meldes, hvor mange Bønder der have taget Deel i Gravningen, da Selskabet vil tage deres mindre eller større Antal i Betragtning. Enkelte Bønder, har ei alene Ret til at konkurrere til de ovenanførste Premier; men, til desto større Opmuntring for de mindre formuende blandt dem, udsættes end videre følgende Premie; For den Bonde, som ved Vands Afledning i ommelte Tid forretter det største Arbeide, hvilket dog er mindre end det, hvorfore de større Premier vindes, 10 Rdlr. For denneste 5 Rdlr. Disse smaae Premier udsættes for Bønder og Huusmænd i Dannemark, samt for Huusmænd i Norge, De udsettes særskilte: 1) for Sielland, 2) for Jylland, 3) for Fyen og de andre Øer, og 4) for ethvert Stift før sig i Norge. Alle disse Premier æskes inden 1 November 1780, og agter Selskabet oftere herfør at udsette Premier Paa ovenstaaende Vilkaar udsætter Selskabet ligeledes: For det efter Listens Bekjentgjørelse ved skadende Vands Afledning i Island forrettede største Arbeide sin større Sølv=Medalje eller 20 Rdlr. For det nest største 10 Rdlr. For det neste 5 Rdlr. Disse Premier æskes inden Desember Maaneds Udgang 1731. For lige saadanne Arbeider gjorte i Nordlandene og Finmarken ud settes paa lige Vilkaar tre Premier af samme Størrelse, og som æskes inden somme Tid. 6. For vel plantede, indhegnede og til Bestandighed fredede levende Gjerder, opførte efter Bekjendtgjørelsen af dette, udsettes for Dannemark, For den største Mængde ikke mindre end 800 Favne, hver Favn til tre sjellandske Alen, Selskabets mindre Guld=Medalje eller 500 Rdlr. For den neste Mængde, ikke mindre end 400 Favne, 25 Rd. For den tredie Mængde ikke mindre end 200 Favne, 15 Rdlr. Paalidelig Attest herom, grundet paa Syn taget for Løvfald, maatte indsendes til Selskabet inden i November 1783. Deri meldes tillige korteligen alle Omstændigheder, Vexten, Jorden og Fredningen angaaende. Plantningen maae ei alene være i det mindste tre Aar gammel, inden Præmien kan æskes, men Attesterne maae desuden bevise, at den udgjør en sammenhængende Hekke; thi uden denne Grad, af Fuldkommenhed vil et levende Gjerdes Hoved Hensigt som er Fredning, aldrig opnaaes, og halvgjorte Arbeider, fortjener ikke Selskabets Premier. Premien kan æskes baade af Byer og enkelte Personer, da Byer beregnes imod Byers, og Personer imod Personers Flid, dog kan Byer, ikke æske for mindre end for 400 Favne. Man veed, at levende Gjerder opføres af adskillige Vexter, Hage= eller Hvid=Tornen (Cratægus Oxyacantha) som Dannemark har nok af, er hertil meget beqvem. Den er sterk, skyder ei for lange Rodder, skygger til Maade uden at hindre Græs vexten, og er særdeles bestandig. Den voxer i tør og stenig Jord, en Omstændighed, i Henseende til Jorden, som altid først vil paasees, før Planten vælges. Unge Planter, opdragne af denne Vext til Gjerder, ere de beqvemmeste, især om de ere fra en Plante=Skole i Nærværelsen. Slaaen=Tornen giver og et got levende Gjerde, men ei saa fuldkomment, som det forrige. Dens Rødder løber for langt og bliver besværlige. Den skygger Græsvexten til Skade, og Jnsekter opholder sig hos den i Mængde Desuden er den skadelig for Faar i Henseende til Uldens Finhed. Christorn (Ilex aqvisolium, giver et ypperligt Gjerde, men er langsom af Vext. Hassels og Piletræets Nytte til levende Gjerder er og bekjent. Det vilde Æbletræe hører og herhen, ei at tale og flere. Ved Premiens Bedømmelse vil Hage= eller Hvidtorns Gjerder, naar Omstændighederne ere lige, faae Fortrin for alle andre Slags levende Gjerder, Christtorn undtagen, med mindre det bliver beviisligt, at Jorden ei tillod Hage eller Hvid=Tornens=Plantning paa det Sted, hvor Gjerdet, for hvilket Premien søges, er opført. Paa lige Vilkaar, som foran er melt, udsættes for Folk af Bondestanden følgende særskilte Premier, For den største Mængde, ikke mindre end 150 Favne levende Gjerder, 12 Rdlr. For den neste Mængde, ikke mindre end 100 Favne 10 Rdlr. For den neste, ikke under 50 Favne, 6 Rdlr. Da disse Premier alene udsettes til større Opmuntring for Bondestanden, saa beholder de Bønder, som i den foreskrevne Tid maatte kunde plante større Mængder, den samme Ret til at konkurrere med andre om de større Premier, som de hidindtil have havt. Paa lige Vilkaar udsættes for Norge den mindre Guld=Medalje eller 500 Rdlr., for den største Mængde levende Gjerder ikke mindre end 400 Favne. 25 Rdlr. for neste Mængde ikke under 200 Favne. 15 Rdlr. for neste Mængde ikke mindre end 100 Favne. Attesterne maatte indsendes inden 1ste Desember 1783. 7. For at befordre Indhegningens Varighed, Skovenes Besvarelse, og tillige, saa vit mueligt, en nyk tig Steenrydning for Landmanden paa Landet i Norge, finder Selskabet det tjenligt at opmuntre til Steengjerders Sætning i bemelte Rige, og derfor giver følgende Premier, For gode og varige Steengjerder, satte efter Bekjendtgjørelsen af dette, ikke mindre end 600 Favne, Selskabets større Guld Medalje eller 100 Rdlr. For nest største Mængde af saadanne Gjerder, ikke mindre end 300 Favne, den mindre Guld=Medalje eller 500 Rdlr. For nest største Mængde derefter, ikke mindre end 100 Favne, den større Sølv=Medalje eller 20 Rdlr. Og endelige For nest største Mængde, efter foranførte, ikke mindre end 50 Favne, den mindre Sølv=Medalje eller 10 Rdlr. Gjerdernes Tykkelse eller Brede neden til maae være 5 Qvarteer i det allermindste. Høiden angaaende, da bør Gjerderne i det mindste være 7 Qvarteer til 2 Alen over Jorden, og saaledes efter Omstændighederne paa skraa fra begge Sider opsættes, at de oventil bliver omtrent 1/2 Alen brede, og i øvrigt saa jevne paa Siderne som mueligt. Da den ligeste Linie er den beqvemmeste og korteste, saa maae Gjerderne sættes i saa lige en Linie, som Stedernes Beliggenhed vil tillade det. At Gjerderne bør være faste, indseer enhver lettelig selv, samt, hvor det udfordres, noget ned i Jorden anlagte. Selskabet vil ved Bedømmelsen paasee, om de til slige Gjerder brugte Steen, ere tagne af en udyrket Eng eller Mark, som det for Rydningens Skyld helst ønsker. Naar Premie for saadanne Gjerder æskes, bør der medfølge tilstrækkelige og tilforladelige Attester, at Gjerderne haver alle forbemeldte Egenskaber. Hvor flere Bønder eller Huusmænd haver arbeidet sammen paa et Steengjerde, maae der i Attesterne tydeligen meldes: hvor mange de ere, hvor mange Favne hver haver sat, eller om de alle haver havt lige Deel i Arbeidet. Premien kan ikke æskes igjen for de Steengjerder, som i foregaaende Aar ere blevne belønnede. Premien maae æskes inden November Maaneds Udgang 1780. Da Selskabet veed, at Jsland har største Mangel paa forsvarlige Steengjerder, uden hvilke dog ingen retskafne Forhed inger i Jordbruget der kan ventes at komme Stand, saa udsættes følgende Premier færskilt for Jsland paa lige Vilkaar som for Norge, nemlig: For den største Mængde, ikke mindre end 200 Favne, 30 Rdlr. For neste Mængde, ei mindre end 1000 Favne, 20 Rdlr. For neste, ei under 50 Favne, 10 Rdlr. For neste, ei under 25 Favne, 5 Rdlr. Med Premie Æskning maae følge Attester paategnede af Stedets Øvrighed eller Sognepræst og tvende Repstjører, hvorved de Æskendes Stand, anføres f. E. om de ere Proprietærer, Forpagtere, SelvEjere eller Fæstebønder. Bemelte Proprietærer og Forpagtere kan æske Premie for de Steengjerder, som de bevise sig paa egen Bekostning og efter foreskrevne Vilkaar at have ladet sætte, men ikke for dem, som deres Bønder, sætter, for hvilke Bønder selv kunde æske Premie. Disse Premier æskes inden Desember Maaneds Udgang 1781. Saa vil Selskabet og med Fornøielse modtage Efterretninger: Om forsvarlige Steengjerder satte i Ferøe, efter Bekjendtgjørelsen af dette. Selskabet vil belønne Vedkommende i samme Forhold til Mængderne som for Jsland ere bestemte, Pengene beregnede i Kroner. Og da nogle 1000 Tønder Sædeland ved en flittig Steenrydning kunde vindes endog i Dannemark, saa udsettes for dette Rige lige Premier som for Norge og paa lige Vilkaar, nemlig: For samme Mængder af dobbelte Steengjerder, satte i Dannemark efter Bekjendtgjørelsen af dette De dobbelte Steengferder maatte indvendigen ikke fyldes med Jord, men bestaae alene af Steen og oven paa bedækkes med Græstorv. Premierne for Dannemark kan og vindes for enkelte Steengjerder, naar de med en forsvarlig Jord Vold paa den anden Side ere vel forsynede; dog regnes 2 Favne dobbelt lige mod 3 Favne enkelt Gierde, De af kløvede eller sprængte Steen opsatte Gjerder, vil nyde Fortrin, naar alle øvrige Omstændigheder ere lige. Ved Bedømmelsen bliver ei alene Gjerdernes Længde men Brede og Høide med videre betragtet, hvorfor alt saadant tydeligen i Attesterne maae være forklaret, som inden 1ste Desember 1780 maatte indleveres. I fald nogen Proprietær vilde konkurrere til disse Premier, da blev det fornødent, paa det Arbeidet med andres kunde sammenlignes, at Attesterne nøjagtigen beviiste, at intet Hoverie ved Stenenes Opbrekning af Jorden, Tilførsel til og Sætning i Gjerderne, var forrettet. Bondestanden i Dannemark kan ei alene konkurrere med andre til de tre største Premier af 100 Rdlr., 50 Rdlr. og 20 Rdlr. med de halve Mængder, nemlig: 300, 150 og 50 Favne. Men til en endnu almindeligere Opmuntring for deres Flid, hvis Evne og Tid ei kan tillade dem i et Aar at opsætte saa mange Favne, udsettes følgende Premier, For den største Mængde af gode Steengjerder under 50 Favne, satte i ovenanførste Tid af en Bonde eller Huusmand, 10 Rdlr. For den neste Mængde, 5 Rdlr. Hvilke Premier udset tes særskilt: 1) for Sielland, 2) for Jylland, og 3) for Fyn og de øvrige Øer. 8. Da intet i den heele Ager, dyrkning er vigtigere i sine Følger end Engenes og Græs gangens Forbedring, og det flygtigste Øiekast ud over vore Bønder=Felleder vil overbevise os om, hvor langt vi heri paa de fleeste Steder ere fra et fuldkomment Agerbrug, saa ønskede Selskabet at bringe Landmanden til alvorligen at arbeide paa Forbedring heri, blant andet ved at legge Vind paa gode Græs=Arter. Til den Ende vil Selskabet begynde med at opmuntre til Kløver=Avlen ; og da samme uden Tvivl best kan udbredes, naar der avles Mængde, aff got indenlandsk Frøe, saa udsættes følgende Premier: For den Gaard, eller Huusmand, som i Aaret 1780 avler den største Mængde, ikke mindre end 50 Pund, af det beste og best rensede røde eller hvide Kløver Frøe 10 Rdlr. For den neste Mængder, ikke mindre end 40 Pund 8 Rdlr. 20 Pund 6 Rdlr., 10 Pund 4 Rdlr. Disse Premier udsættes særskilt for ethvert af de 6 geistlige Stifter i Dannemark, og æskes inden Mai Maaneds Udgang 1787. Af Frøe maatte til Prøve indsendes 1 Pund til Selskabet. med paalidelige Attester om, at det alt er avlet af een Mand. Selskabet ønskede tillige at vide, hvor meget Kiøver Høe de Æskende i samme Aar have avlet og hvortil de agtede at bruge Frøet, nemlig: enten til selv at saae eller til at sælge det. 9. For største Mængde af beste og best bevarede Humle, plantet i Aaret 1776, og avlet 1780, udsættes følgende Premier: En Premie af 40 Rdlr. for ikke mindre end et Skippund eller 320 Pund. En Premie af 20 Rdlr., før ikke mindre end 8 Lispund. En Premie af 10 Rdlr. for ikke mindre end 4 Lispund. Disse Premier udsættes for Dannemark færskildt for hver følgende Cirkel saaledes: 1) for Siellands Stift, 2) for Jylland, 3) for Fyhn og de øvrige Øer. For hver Stift i Norge udsættes og færskilt 3 lige Premier, som for Dannemark. Ligeledes udsættes 3 Premier af samme Størrelse for hvert af Fyrstendommene Slesvig og Holsteen. Folk af Bondestanden kan vinde forbemeldte Premier, ved at frembringe ikkun den halve Deel af foranførste Mængder. En tilstrækkelig Prøve af Humlen, tæt pakket og forseglet, maae til Selskabet indsendes af enhver Premieæskende, og i det mindste 1 Lispund eller 16 Pund af dem, som æsker første eller anden Premie, med Beviis, at den er af den Avl hvorfor Premienæskes. Naar Premierne æskes fra Dannemark, Slesvig og Holsteen, ønsker Selskabet at disse Landes Prøver ikke indleveres til det førend 14 November, og ikke efter den 14 December 1780; men fra Norge inden September Maaneds Udgang 1781, og i de medfølgende Attester maae udtrykkeligen meldes, at Humlen er af 1780 Aars Afgrøde, samt at den er avlet af en og samme Jordbruger, og ønskede Selskabet tillige at faae Efterretning om, hvorledes den frembragte Humle er bleven behandlet, samt paa hvad Jordart, og paa hvor stor Plads den er avlet. J fald en saadan tydelig og omstændelig Efterretning medfølger, vil det ved Premiens Tildømmelse blive taget i Betragtning, ligesom og den beste Jndpaknings=Maade, naar alt for Resten er lige, vil blive paaseet. Selskabet agter at fortsette disse Premier for Humle i de paa følgende Aaringer. De, som tilforn have vundet een af de 3 første Premier, kunne ikke oftere konkurrere dertil. 10. Da Selskabet har erfaret, at den norske Land=Almue ikke er opmærksom nok i Henseende til Jndsamlingen af den paa mange Steder voxende vilde Kommen eller Karve, men at denne vigtige og nyttige Natur=Produkt ofte bliver liggende usamlet, endskiønt den dog meget meere fortjener at blive bedre anvendt og at komme i større Agt end hidtil; saa udsætter det følgende Premier, For den, som samler og i Kjøbstæderne afsætter den største Mængde vild Kommen eller Karve, nemlig: 20 Rdlr. for ikke mindre end 8 Tander. 10 Rdlr. for ikke mindre end 4 Tønder. Rdlr. for ikke mindre end 2 Tønder. Premie Æskningen, maae geledes med vedbørlige Attester, som maae bevidne Kommenens Reenhed og melde Priserne, hvortil den i Kjøbstæderne er udbragt. De indsendes inden 1 December 1780. Ligeledes udsætter Selskabet. Den større SølvMedalje for den Kjøbmand, som i Aaret 1780 beviisligen kjøber og til Dannemark eller fremmede Steder fra Norge udfører den største Mængde vild Kommen, ikke mindre end 40 Tønder, samt den mindre Sølv Medalje for ikke mindre end 20 Tønder. Premierne æskes inden 31 Desember 1780, og Æstningen maa geledes med vedbørlige Attester. 11. For at opmuntre den nyttige PilePlantning, udsettes følgende Premier, For den største Mængde Pile=Træer, plantede i Efteraaret 1779, eller Foraaret 1780, ikke mindre end 200 Stykker, Selskabets større Sølv=Medalje eller 20 Rdlr. For nest største Mængde, ikke mindre end 100 Træer, den mindre Sølv=Medalje eller 10 Rdlr. Disse Premier udsettes særskilt: 1) for Sielland, Møen og Bornholm, 2) for Jylland, og 3) for Fyn, Lolland, Falster og de øvrige Øer. De vindes allene af Bondestanden, Mand imod Mand, og æskes inden September Maaneds Udgang 1782. Synet, hvorpaa Attesterne grunder sig, maae være taget i Juni, Juli, eller August Maaneder bemelte Aar 1782, og Attesterne tydeligen bevidne, at Træerne alle ere friske og i god Vext, samt i hvilke Aar, og paa hvad Steder, de ere plantede. 12. Ligeledes udsættes efterfølgende Premier, især for Sildesiskeriernes skyld i Limfiorden, for den som planten de fleeste Pile i Nærheden af denne Fjord, nemlig: Forden største Mængde Se=Pile=Træer, eller andre Pile, tjenlige til Tønde=Baand, plantede i dette Aars Efteraar eller Foraaret 1780, ikke mindre end 300 Stykker, 30 Rdlr. eller Selskabets større Sølv=Medalje og 10 Rdlr. For den nest største Mængde ikke mindre end 200 Stykker, 20 Rdlr. eller den større Sølv=Medalje. For den neste derefter, ikke under 100 Stykker, den mindre Sølv=Medalje eller 10 Rdlr. Jkke alene kan disse Premier, som nest forrige, vindes af Bonden, men ogsaa af andre uden for Bondestanden; dog imod at plante dobbelte Mengder. nemlig, mod 600, 4000 og 200 Piles Plantning. I Henseende til Synet og Attesterne forholdes som under forrige Premie er bestemt; ligeledes bliver ÆskningsTiden at regne inden Sept. Maaneds Udgang 1782. 13. For den Gaard= eller Huusmand i Norge, som udi Aaret 1779 avler den største Mængde, ikke mindre end 20 Tønder, af de beste og meelrigeste Pateter eller Kartofler, Selskabets større Sølv=Medalje, eller 20 Rdlr. For den der avler den nest største Mængde, ikke mindre end 15 Tønder af samme Godhed, 15 Rdlr. For den nest største Mængde, ikke mindre end 10 Tønder, 10 Rigsdaler. For den følgende, ikke mindre end 5 Tønder, 5 Rigsdaler. De anførte Mængder, hvorfor Premier saaledes kan æskes, bliver at forstaae om Gaardmænd. Huusmænd kan derimod vinde de samme Premier i Strid med Gaardmænd for 10, 8, 5 og 3 Tønder. Disse Premier, udsættes dobbelt for Norge, nemlig, baade søndenfields og nordenfields. I Æskningen kunde meldes: efter hvor megen Udsæd og omtrent paa hvor stort et Stykke Land de anførste Mængder, hvorfor Premien æskes, ere avlede, De maae æskes inden Desember Maaneds Udgang i bemeldte Aar. Jligemaade udsættes de særskilt for Island, dog med den for Island beqvemme Forandring, at de der kan vindes ved 10, 8, 5 og 2 Tønders Avl, sædvanlig dansk Maal, og Premien æskes inden Desember Maaneds Udgang 1780. Baade med de norske og med de islandske maae følge troværdige Attester og Avlens Rigtighed i Overeensstemmelse med denne Premie=Listes Forerindringer.